Tað ræður um at skapa sær eitt gott útgangsstøði, tá Suðringar mikukvøldið eru gestir til fyrru hálvfinaluna í kappingini um Løgmanssteypið Tað er ein ævigur sannleiki, at einki verður avgjørt í fyrru hálvfinaluni, tá talan er um steypabólt. Men tað er samstundis ein veruleiki, at eitt gott útgangsstøði frá fyrra dystinum kann gera allan munin, og tað er júst góða útgangsstøðinum, sum vit fara eftir mikukvøldið. Á tí altíð so takksama pappírinum er lítil ivi um, at vit eru favorittar, men úrslitini hjá Suðringunum í steypakappingini í ár tosa fyri seg. Teir hava varpað bæði KÍ og Víking út á vegnum, og tí vita vit fullvæl, at talan er um trupla uppgávu, sum stendur fyri framman. Vinningurin er eitt pláss í steypafinaluni, og tað er nakað, sum vit als ikki vilja vera fyriuttan!